Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Marko 10:1-52
10 Ofi hɔ no, ɔsɔre baa Yudea ahye so ne Yordan agya, na nnipakuw san boaboaa wɔn ho ano baa ne nkyɛn, na sɛnea ɔtaa yɛ no, ofii ase kyerɛkyerɛɛ wɔn.+2 Afei Farisifo baa ne nkyɛn, na esiane sɛ wɔpɛ sɛ wɔsɔ no hwɛ nti, wobisaa no sɛ mmara ma kwan sɛ ɔbarima begyaa ne yere anaa.+3 Obua see wɔn sɛ: “Dɛn na Mose ka kyerɛɛ mo sɛ monyɛ?”4 Wɔkae sɛ: “Mose maa ho kwan sɛ wotumi kyerɛw awaregyae krataa de gyaa ɔbea no.”+5 Na Yesu ka kyerɛɛ wɔn sɛ: “Mo komaden+ nti na ɔkyerɛw saa mmara yi maa mo.6 Na efi abɔde mfiase no ‘Ɔyɛɛ wɔn ɔbarima ne ɔbea.+7 Eyi nti na ɔbarima begyaw ne papa ne ne maame hɔ,8 na wɔn baanu no ayɛ ɔhonam koro’;+ enti wɔnyɛ baanu bio, na mmom ɔhonam koro.9 Enti nea Onyankopɔn aka abom no, mma onipa biara nntetew mu.”+10 Bere foforo a ɔwɔ fie+ no, n’asuafo no bisaa no eyi ho asɛm.11 Na ɔka kyerɛɛ wɔn sɛ: “Obiara a obegyaa ne yere asan aware foforo no asɛe aware,+12 na sɛ ɔbea bi gyaa ne kunu na ɛno akyi ɔware foforo a, wasɛe aware.”+13 Afei nkurɔfo fii ase de wɔn mma nkumaa brɛɛ no sɛ ɔmfa ne nsa nka wɔn; nanso asuafo no kaa wɔn anim.+14 Na Yesu huu eyi no, n’ani beree na ɔka kyerɛɛ wɔn sɛ: “Momma mmofra nkumaa no mmra me nkyɛn; na munnsiw wɔn kwan, efisɛ wɔn a wɔte saa na Onyankopɔn ahenni no yɛ wɔn dea.+15 Nokwarem mise mo sɛ, obiara a onnye Onyankopɔn ahenni sɛ abofra kumaa no renkɔ mu ɔkwan biara so.”+16 Na ɔbam mmofra no, na ɔde ne nsa guu wɔn so hyiraa wɔn.+17 Na osiim a ɔrekɔ no, ɔbarima bi tuu mmirika bebuu nkotodwe wɔ n’anim bisaa no sɛ: “Ɔkyerɛkyerɛfo Pa, dɛn na menyɛ na manya daa nkwa?”+18 Yesu ka kyerɛɛ no sɛ: “Dɛn nti na wofrɛ me papa?+ Obiara nyɛ papa gye obiako pɛ, Onyankopɔn.+19 Wunim mmara no, ‘Nni awu,+ Nsɛe aware,+ Mmɔ korɔn,+ Nni adansekurum,+ Nsisi obiara,+ Di wo papa ne wo maame ni.’”+20 Ɔbarima no ka kyerɛɛ no sɛ: “Ɔkyerɛkyerɛfo, madi eyinom nyinaa so fi me mmofraase.”21 Yesu hwɛɛ no na ɔdɔɔ no, na ɔka kyerɛɛ no sɛ: “Aka wo ade biako: Kɔ na kɔtɔn nea wowɔ na fa ma ahiafo, na wubenya ademude wɔ soro, na bra bedi m’akyi.”+22 Na asɛm no maa ne werɛ howee na ɔde yaw fii hɔ kɔe, efisɛ na ɔwɔ agyapade bebree.+23 Yesu too n’ani hwɛɛ nnipa a wɔwɔ hɔ no, na ɔka kyerɛɛ n’asuafo no sɛ: “Hwɛ den ara a ɛbɛyɛ ama wɔn a wɔwɔ sika+ no sɛ wɔbɛkɔ Onyankopɔn ahenni mu!”+24 Na ne nsɛm no yɛɛ asuafo no nwonwa.+ Na Yesu san bua see wɔn sɛ: “Mma, monhwɛ sɛnea ɛyɛ den sɛ obi bɛkɔ Onyankopɔn ahenni mu!25 Ɛyɛ mmerɛw sɛ yoma bɛfa paane aniwa mu sen sɛ ɔdefo bɛkɔ Onyankopɔn ahenni mu.”+26 Afei wɔn ho dwiriw wɔn yiye ma wɔka kyerɛɛ no sɛ: “Ɛnde, hena na obetumi anya nkwa ankasa?”+27 Yesu hwɛɛ wɔn anim, na ɔka kyerɛɛ wɔn sɛ: “Nnipa fam de, ɛrentumi nyɛ yiye, nanso ɛnte saa wɔ Onyankopɔn fam, efisɛ Onyankopɔn fam de ade nyinaa betumi ayɛ yiye.”+28 Petro fii ase ka kyerɛɛ no sɛ: “Hwɛ! Yɛagyaw nneɛma nyinaa abedi w’akyi.”+29 Yesu kae sɛ: “Nokwarem mise mo sɛ, Obiara nni hɔ a wagyaw ofie anaasɛ nuabarimanom anaasɛ nuabeanom anaasɛ maame anaasɛ papa anaasɛ mma anaasɛ nsase, me ne asɛmpa no nti+30 a ɔrennya afie ne nuabarimanom ne nuabeanom ne maamenom ne mma ne nsase mmɔho ɔha+ saa bere yi, a ɔtaa ka ho,+ ne daa nkwa wɔ bere* a ɛreba no mu.31 Nanso adikanfo pii bɛka akyi, na akyikafo abedi kan.”+32 Ná wɔnam kwan so rekɔ Yerusalem, na na Yesu di wɔn anim, na wɔn ho dwiriw wɔn; na wɔn a wɔka ho no fii ase suroe. Afei ɔde dumien no kɔɔ nkyɛn bio, na ofii ase kaa nea etwa sɛ ɛto no no kyerɛɛ wɔn+ sɛ:33 “Hwɛ, yɛn ani kyerɛ Yerusalem, na wobeyi onipa Ba no ama asɔfo mpanyin ne akyerɛwfo no, na wobebu no kumfɔ, na wobeyi no ama amanaman mufo,+34 na wobedi ne ho agoru atete ntasu agu no so na wɔaka no mpire akum no, nanso nnansa akyi no obenyan.”+35 Na Yakobo ne Yohane, Sebedeo+ mma baanu no kɔɔ ne nkyɛn kɔka kyerɛɛ no sɛ: “Ɔkyerɛkyerɛfo, yɛpɛ sɛ woyɛ nea yebebisa afi wo hɔ biara ma yɛn.”+36 Obisaa wɔn sɛ: “Dɛn na mopɛ sɛ meyɛ ma mo?”37 Wɔka kyerɛɛ no sɛ: “Ma yɛn hokwan ma obiako ntena wo nifa na obiako nso ntena wo benkum wɔ w’anuonyam mu.”+38 Na Yesu ka kyerɛɛ wɔn sɛ: “Munnim nea morebisa no. Mubetumi anom nea mɛnom no, anaa mubetumi abɔ asu a wɔrebɔ me no bi?”+39 Wɔka kyerɛɛ no sɛ: “Yebetumi.” Ɛnna Yesu ka kyerɛɛ wɔn sɛ: “Nea mɛnom no de mobɛnom, na asu a wɔbɔ me no mobɛbɔ bi.+40 Na me nifa ne me benkum so tena no de, ɛnyɛ me dea na mede ama,+ na mmom ɛyɛ wɔn a wɔasiesie ama wɔn no dea.”41 Bere a edu a aka no tee ho asɛm no, wɔn bo fuw Yakobo ne Yohane.+42 Na Yesu frɛɛ wɔn baa ne nkyɛn ka kyerɛɛ wɔn sɛ: “Munim sɛ wɔn a wobu wɔn sɛ amanaman sodifo no di wɔn so bakoma na wɔn mu atitiriw no di wɔn so tumi.+43 Nanso ɛnte saa mo mu; mmom obiara a ɔpɛ sɛ ɔyɛ kɛse mo mu no, ɔnyɛ ɔsomfo,+44 na obiara a ɔpɛ sɛ odi kan mo mu no, ɔnyɛ mo nyinaa mu akoa.+45 Efisɛ onipa Ba no mpo amma sɛ wɔnsom no,+ na mmom sɛ ɔbɛsom de ne kra ayɛ agyede+ de agye nnipa bebree.”+46 Na wɔbaa Yeriko. Na bere a ɔne n’asuafo no ne nnipakuw pii refi Yeriko no, na Bartimeo (Timeo ba), onifuraefo a ɔsrɛsrɛ ade no, te kwankyɛn.+47 Bere a ɔtee sɛ ɛyɛ Yesu, Nasareni no, ofii ase teɛteɛɛm kae sɛ: “Yesu, Dawid Ba,+ hu me mmɔbɔ!”+48 Ɛnna nnipa pii fii ase teɛteɛɛ no sɛ ɔnyɛ dinn; nanso afei koraa na ɔteɛteɛɛm kɛse kae sɛ: “Dawid Ba, hu me mmɔbɔ!”+49 Enti Yesu gyina kae sɛ: “Momfrɛ no.” Na wɔfrɛɛ onifuraefo no ka kyerɛɛ no sɛ: “Ma wo bo ntɔ wo yam, sɔre, ɔrefrɛ wo.”+50 Ɔtow n’atade gui huruw gyinae, na ɔkɔɔ Yesu nkyɛn.51 Na Yesu buaa no sɛ: “Dɛn na wopɛ sɛ meyɛ ma wo?”+ Onifuraefo no ka kyerɛɛ no sɛ: “Rabuni, ma minhu ade.”+52 Na Yesu ka kyerɛɛ no sɛ: “Kɔ, wo gyidi ama wo ho asan wo.”+ Na ntɛm ara ohuu ade,+ na ofii ase dii n’akyi ɔkwan no so.+
twi_Latn twi_Latn bem_Latn twi_Latn